A határozati javaslat elfogadásához

minősített többség szükséges!

**II. Előterjesztés**

**BODOLYABÉR Község Önkormányzat KÉPVISELŐ-TESTÜLETÉNEK**

**2024. január 30. napján 17:00 órakor tartandó rendes ülésére**

**Tárgy: A Településkép védelméről szóló 9/2018.(XII.7.) önkormányzati rendelet felülvizsgálata – jogszabályváltozás miatt reklámhordozók tekintetében**

**Előterjesztő: Pataki Sándorné polgármester**

**Törvényességi ellenőrzést végezte: dr. Keresztes Izabella** jegyző

**Tisztelt Képviselő-testület!**

A Baranya Vármegyei Kormányhivatal a BA/40/000120-2/2024. iktatószámú levelében arról tájékozatott, hogy az épített környezet alakításáról és védelméről szóló 1997. évi LXXVIII. törvény (továbbiakban: Étv.) jogszabályváltozásai miatt szükséges a településképi rendeletek felülvizsgálata az utcabútorok létesítése vagy telepítése, ezek reklámhordozóként, reklámhordozót tartó berendezésként történő használatát, illetve az utcabútoron reklám hozzátételét tekintve.

Kérem a Tisztelt Képviselő-testületet, hogy az előterjesztést tárgyalja meg, a határozati javaslatot támogatni, szíveskedjen!

*Határozati javaslat*

Bodolyabér Község Önkormányzatának Képviselő-testülete Bodolyabér község településképi rendeletében az utcabútorok létesítése vagy telepítése, ezek reklámhordozóként, reklámhordozót tartó berendezésként történő használatát, illetve az utcabútoron reklám hozzátételét tekintve felülvizsgálta, és megállapította, hogy nem tartalmaz az Étv. 11/B § (1a) bekezdése,a 12. § (2) h) pontjában megfogalmazott előírásokkal ellentétes rendelkezéseket.

Határidő: 2024. január 31.

Felelős: polgármester

Kersity Antal főépítész

Bodolyabér, 2024. január 26.

**Pataki Sándorné**

**polgármester**